recursal/SuperWikiNEXT-32B huggingface dataset:
**ফাকুন্দো পেলিস্ত্রি রেবেয়ো** (স্পেনীয়: Facundo Pellistri, স্পেনীয় উচ্চারণ: [faˈkundo peˈlistɾi]; জন্ম: ২০ ডিসেম্বর ২০০১; **ফাকুন্দো পেলিস্ত্রি** নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার ইউনাইটেড এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

২০১৭ সালে, পেলিস্ত্রি উরুগুয়ে অনূর্ধ্ব-১৬ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় এক বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২২ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

প্রারম্ভিক জীবন
---------------

ফাকুন্দো পেলিস্ত্রি রেবেয়ো ২০০১ সালের ২০শে ডিসেম্বর তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

পেলিস্ত্রি কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*৮ ডিসেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| উরুগুয়ে | ২০২২ | ৮ | ০ |
| সর্বমোট | ৮ | ০ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Se confirmó la lista de convocados para la Copa Mundial de Catar 2022" [2022 Qatar World Cup squad confirmed] (স্পেনীয় ভাষায়)। Uruguayan Football Association। ১০ নভেম্বর ২০২২। সংগ্রহের তারিখ ১০ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ফাকুন্দো পেলিস্ত্রি** সংক্রান্ত মিডিয়া রয়েছে।

* সকারওয়েতে ফাকুন্দো পেলিস্ত্রি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ফাকুন্দো পেলিস্ত্রি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফাকুন্দো পেলিস্ত্রি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ফাকুন্দো পেলিস্ত্রি (ইংরেজি) উইকিউপাত্তে এটি সম্পাদনা করুন
**লেঝার দূর্গ মসজিদ** (আলবেনীয়: Xhamia e Kalasë) আলবেনিয়ার লেঝেতে ১৪৪৬ সালে নির্মিত একটি মসজিদ। এটি ইউনেস্কো বিশ্ব ঐতিহ্যবাহী স্থান হিসেবে স্বীকৃত। এটি উসমানীয় স্থাপত্যশৈলীর নিদর্শন।

ইতিহাস
------

লেঝের দূর্গ মসজিদটি ১৪৪৬ সালে আলবেনিয়ার জাতীয় নায়ক স্ক্যান্ডারবেগ দ্বারা নির্মিত হয়। এটি লেঝের দুর্গের ভেতরে অবস্থিত। দুর্গটি স্ক্যান্ডারবেগের উসমানীয় সাম্রাজ্য থেকে স্বাধীনতার যুদ্ধের সময় তার সদর দপ্তর ছিল।

মসজিদটি মুসলিম সৈন্যদের নামাজ পড়ার জন্য নির্মিত হয়। এটি স্ক্যান্ডারবেগের ধর্মীয় সহনশীলতার প্রতিশ্রুতির প্রতীকও ছিল।

মসজিদটি আলবেনিয়ার উসমানীয় দখলের সময় ক্ষতিগ্রস্ত হয়েছিল, তবে এটি ১৯ শতকে পুনস্থাপন করা হয়েছিল। এটি বর্তমানে একটি জনপ্রিয় পর্যটন আকর্ষণ, এবং এটি আলবেনিয়ার অন্যতম বেশি পরিদর্শিত ঐতিহাসিক স্থান।

স্থাপত্য
--------

লেঝের দূর্গ মসজিদটি একটি সাধারণ, আয়তাকার কাঠামো। বাইরের অংশটি পাথরের তৈরি, এবং অভ্যন্তরটি জ্যামিতিক নকশায় সজ্জিত। মসজিদটিতে একটি একক মিনার রয়েছে, যা ভবনের পূর্ব দিকে অবস্থিত। মসজিদটি উসমানীয় শৈলীতে নির্মিত, তবে এটি আলবেনীয় স্থাপত্যের কিছু উপাদানও অন্তর্ভুক্ত রয়েছে।

তথ্যসূত্র
---------

1. ↑  "Religious buildings with the "Culture Monument" status"। Republic of Albania National Committee for Cult। জুলাই ৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
 আলবেনিয়ার মসজিদ  |
| --- |
| বর্তমান | 
* বেজতিল মসজিদ
* বাজার মসজিদ
* ঘড়ি মসজিদ
* এবু বেকের মসজিদ
* এত'হেম বে মসজিদ
* ফাতিহ মসজিদ, দুররেস
* সুলতান ফাতিহ মুহাম্মাদ মসজিদ
* ফাইয়ার মসজিদ
* দুররেসের বড় মসজিদ
* তিরানার বড় মসজিদ
* হায়সেন পাশা মসজিদ
* রাজ মসজিদ, বেরাত
* রাজা মসজিদ, এলবাসান
* কোকোনোজি মসজিদ
* কুবেলাই মসজিদ
* পাররুসা মসজিদ
* তান্নারের মসজিদ

 |
| ঐতিহাসিক | 
* আল্লাইবেগির মসজিদ
* বেকারেভ মসজিদ
* বাজার মসজিদ
* ফাতিহ মসজিদ
* দুর্গ মসজিদ
* হাজি বেন্দো মসজিদ
* সীসা মসজিদ, বেরাত
* লিড মসজিদ
* ইলিয়াজ মিরাহোরি মসজিদ
* মুরাদি মসজিদ
* নাজিরেশা মসজিদ
* লাল মসজিদ
* সেলিমাই মসজিদ
* সুলাইমান পাশা মসজিদ
* টেচে্ মসজিদ
* সাদা মসজিদ

 |
| সুফি | 
* হালভেতি
* রুফাই
* শেহ দাইররি
* দল্লমে
* ফ্রাশার
* মার্তানেশ
* যাল

 |
| 
* আলবেনিয়ার মসজিদ
* আলবেনিয়ায় ইসলাম
* দেশ অনুযায়ী মসজিদ

 |
**তাসমিনা চৌধুরী অরিন** চট্টগ্রামের এক সংগীত পরিবারের সন্তান। বাবা ড. মোহাম্মদ আবুল কাসেম ও মা সৈয়দা নাসরীন আক্তারের সহযোগিতায় শৈশব থেকেই উচ্চাঙ্গ, নজরুল ও আধুনিক গানের চর্চা করে সে। বিশেষ করে তার চাচা ও সূর বন্ধু অশোক চৌধুরী তাকে তৈরি করে তুলেছে একজন দক্ষ সংগীত শিল্পী হিসেবে। ১লা জানুয়ারী ২০১৩ তে তিনি তানভির হাসানের সাথে বিবাহ বন্ধনে আবদ্ধ হন।  ব্যক্তি জীবনে অরিন খুব শান্তি প্রিয়, সবার সাথে সে মিলেমিশে থাকতে পছন্দ করে। অবসর কাটে তার গান শুনে। সংগীতে অরিনের উজ্জ্বল যাত্রা শুরু হয় ২০০৫ সালের ক্লোজ-আপ আসরে সেরা বিশের মধ্যে স্থান পেয়ে। তবে শফিক তুহিনের সঙ্গে ‘এর বেশি ভালোবাসা যায় না’ গানটিতে সহশিল্পী থেকে বেশ শ্রোতাসমাদৃত হন তিনি।

প্রথম জীবন
----------

অরিন ১৯৮৮ সালের ২রা ডিসেমম্বর এ জন্ম গ্রহণ করেন। তিনি ডাঃ খাস্তগীর সরকারি বালিকা উচ্চ বিদ্যালয় থেকে মাধ্যমিক পাশ করেন এবং হাজী মোহাম্মদ মহসীন কলেজ থেকে উচ্চ মাধ্যমিক পাশ করেন। তিনি চট্টগ্রাম বিশ্ববিদ্যালয় থেকে বিবিএ, এমবিএ সম্পূর্ণ করেছেন। 
অরিন চার বছর বয়স থেকেই গান শেখা শুরু করেন তার বড় বোন শারমিনা চৌধুরী টিনার হাত ধরে। সে বয়সেই নজরুল সংগীত "নীম ফুলের মৌ পিয়ে" গেয়ে প্রথম পুরস্কার পান চট্টগ্রামের "নবীন মেলা" অনুষ্টানে। ২০০৫ সালের ক্লোজ আপ ১ এ সেরা বিশে অবস্থান করেন।

পেশা
----

অরিন ২০০৯ সালে শফিক তুহিনের সাথে "এর বেশি ভালবাসা যায় না" গানটি গেয়ে এলবামে কাজ শুরু করেন। "এর বেশি ভালবাসা যায় না" গানটির সংগীত পরিচালক ও সূরকার ছিলেন আরেফিন রুমি। একই সালে অরিনের কাজ করা আমির ফিট "জন্ম" এলবামটিও বাজারে এসেছিল। এ ছাড়াও আরো অনেক এ্যালবামে তিনি কাজ করেছেন।২০১৭ সাল থেকে তিনি একটি বেসরকারি ব্যাংকে কর্মরত আছেন। এবং পাশাপাশি গানও করছেন টিভি বেতার সহ বিভিন্ন জাতীয় অনুষ্ঠানে।

এলবাম সমুহ
----------

* স্বপ্ন এবং তুমি - ২০০৯
* আমির ফিট জন্ম - ২০০৯
* বাংলা ইয়ৎ প্রজেক্ট - ২০০৯
* শফিক তুহিন ডট কম - ২০১০
* জয় করবে বাংলাদেশ - ২০১০
* শব্দে ঢাকা ১২০০ - ২০১১
* শেষ - ২০১১
* বল ভালবাসো - ২০১১
* ভালবাসিনি - ২০১১
* মায়াবী - ২০১২
* না বলা কথা - ২০১২
* প্রেমের ঘুরি - ২০১২
* ঢেউয়ের চুম - ২০১২
* একটা স্বপ্ন - ২০১৩
* স্বপ্নের পরী - ২০১৩
* মায়া - ২০১৩
* তবুও ভালবাসা - ২০১৩
* স্বপ্ন মিছিল - ২০১৩

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৯ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৩।
2. ↑  "সংরক্ষণাগারভুক্ত অনুলিপি"। ২০১৩-০১-১৯ তারিখে মূল থেকে আর্কাইভ করা। সংগ্রহের তারিখ ২০১৩-০১-২৫।
অন্য ব্যবহারের জন্য বাংলাদেশ মেরিন একাডেমি (দ্ব্যর্থতা নিরসন) দেখুন।

বাংলাদেশ মেরিন একাডেমী, বরিশাল বাংলাদেশের বরিশালে অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। বরিশালের কীর্তনখোলা নদীর পূর্ব তীরে কর্নকাঠী এলাকায় এই মেরিন একাডেমিটির অবস্থান।

বর্তমানে **বাংলাদেশ মেরিন একাডেমি, বরিশাল** বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্বোধন করা হয়।

বিবরণ
-----

এটি চরআইচা গ্রামে অবস্তিত, কৃর্তনখোলা নদীর সেতুর পাশেও এর অবস্তান,১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুর, লেকসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে।
তথ্যসূত্র (শাওন রানা)

শিক্ষা কার্যক্রম
----------------

২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন।

তথ্যসূত্র
---------


1. 1 2  "বরিশালে মেরিন একাডেমি উদ্বোধন কর‌লেন প্রধানমন্ত্রী"। *kalerkantho.com*। ৬ মে ২০২১। সংগ্রহের তারিখ ৭ মে ২০২১।
2. ↑  "নতুন চার মেরিন একাডেমির উদ্বোধন করলেন প্রধানমন্ত্রী"। *bdnews24.com*। ৬ মে ২০২১। ৭ মে ২০২১ তারিখে মূল থেকে আর্কাইভ করা। সংগ্রহের তারিখ ৭ মে ২০২১।
3. ↑  "পীরগঞ্জে রংপুর মেরিন একাডেমির যাত্রা শুরু"। *dailynayadiganta.com*। ৬ মে ২০২১। সংগ্রহের তারিখ ৭ মে ২০২১।

| * দে
* স
 বাংলাদেশের মেরিন একাডেমি |
| --- |
| 
* বাংলাদেশ মেরিন একাডেমী, চট্টগ্রাম
* বাংলাদেশ মেরিন একাডেমি, পাবনা
* বাংলাদেশ মেরিন একাডেমি, বরিশাল
* বাংলাদেশ মেরিন একাডেমি, রংপুর
* বাংলাদেশ মেরিন একাডেমি, সিলেট

 |
**ফাকুন্দো দানিয়েল তোরেস পেরেস** (স্পেনীয়: Facundo Torres, স্পেনীয় উচ্চারণ: [fakˈundo tˈoɾɾes]; জন্ম: ১৩ এপ্রিল ২০০০; **ফাকুন্দো তোরেস** নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে মার্কিন ক্লাব অরলান্ডো সিটি এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

২০১৪ সালে, তোরেস উরুগুয়ে অনূর্ধ্ব-১৫ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২১ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

প্রারম্ভিক জীবন
---------------

ফাকুন্দো দানিয়েল তোরেস পেরেস ২০০০ সালের ১৩ই এপ্রিল তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

তোরেস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*১৬ ডিসেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| উরুগুয়ে | ২০২১ | ১০ | ০ |
| সর্বমোট | ১০ | ০ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Se confirmó la lista de convocados para la Copa Mundial de Catar 2022" [2022 Qatar World Cup squad confirmed] (স্পেনীয় ভাষায়)। Uruguayan Football Association। ১০ নভেম্বর ২০২২। সংগ্রহের তারিখ ১০ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ফাকুন্দো তোরেস** সংক্রান্ত মিডিয়া রয়েছে।

* সকারওয়েতে ফাকুন্দো তোরেস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ফাকুন্দো তোরেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফাকুন্দো তোরেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ফাকুন্দো তোরেস (ইংরেজি) উইকিউপাত্তে এটি সম্পাদনা করুন
**অধ্যাপক মিয়া গোলাম পরওয়ার** (জন্ম: ৮ সেপ্টেম্বর ১৯৫৯) একজন বাংলাদেশি রাজনীতিবিদ এবং বাংলাদেশ জামায়াতে ইসলামীর সেক্রেটারি জেনারেল ।  এর পূর্বে ২০১৬ সালের নভেম্বর থেকে ২৫ ডিসেম্বর ২০১৯ পর্যন্ত তিনি জামায়াতের নায়েবে আমীর হিসেবে দায়িত্ব পালন করেন। এছাড়া তিনি বাংলাদেশ শ্রমিক কল্যাণ ফেডারেশনের সভাপতির দায়িত্বও পালন করেছেন। গোলাম পরওয়ার ২০০১ সালের জাতীয় সংসদ নির্বাচনে খুলনা-৫ আসন থেকে জামায়াতের মনোনয়নে সংসদ সদস্য নির্বাচিত হন।

প্রারম্ভিক জীবন
---------------

গোলাম পরওয়ার ৮ সেপ্টেম্বর ১৯৫৯ সালে খুলনা জেলার ফুলতলা উপজেলার শিরোমণি গ্রামে জন্মগ্রহণ করেন। শিক্ষাজীবনে বি এল কলেজ থেকে হিসাববিজ্ঞানে বিকম. ও এমকম. পাশ করার পর অধ্যাপনা ও সাংবাদিকতার সাথে জড়িত ছিলেন।

রাজনৈতিক জীবন
-------------

পরওয়ার ১৯৭৪ সালে তিনি জাসদ ছাত্রলীগে যোগদান করে ছাত্র রাজনীতিতে যুক্ত হন।  ১৯৭৫ সালে ছাত্র থাকাবস্থায় জামায়াতের সহযোগী ছাত্র সংগঠনে যোগদান করেন। পর্যায়ক্রমে ছাত্রশিবিরের খুলনা মহানগরীর সেক্রেটারীর দায়িত্ব পালন করেন। তিনি ১৯৯৬ সাল থেকে ২০১১ সাল পর্যন্ত খুলনা মহানগরে জামায়াতের আমীর এবং ২০১২ সাল থেকে ২০১৬ সালের নভেম্বর পর্যন্ত কেন্দ্রীয় সহকারী সেক্রেটারি জেনারেল হিসেবে দায়িত্ব পালন করেন। পরবর্তীতে জামায়াতে ইসলামীর নায়েবে আমির মনোনীত হন।

২০০১ সালের অষ্টম জাতীয় সংসদ নির্বাচনে খুলনা-৫ (ফুলতলা-ডুমুরিয়া) আসন থেকে জামায়াতের মনোনয়নে সংসদ সদস্য নির্বাচিত হন। একই আসনে ১৯৯১ ও ২০০৮ সালের জাতীয় নির্বাচনে পরাজিত হন। ২০১৮ সালে একাদশ জাতীয় সংসদ নির্বাচনে তিনি বিশ দলীয় জোট থেকে একই আসনে প্রার্থী হিসেবে মনোনীত হন। কিন্তু নির্বাচনের দিন তার কর্মীদের "ভোটারদের কেন্দ্রে ঢুকতে না দেওয়া, এজেন্টদের কেন্দ্রে ঢুকতে বাধা দেওয়া, দলীয় নেতা-কর্মীদের গ্রেপ্তারের" কারণ দেখিয়ে তিনি নির্বাচন বর্জন করেন।

### গ্রেফতার ও কারাবরণ

২০১০ সালের ৩০ শে জুন খুলনায় একটি মিছিল থেকে গ্রেফতার হয়ে পাঁচ বছর কারাভোগ করেন, এবং পরবর্তীতে বিভিন্ন সময়ে বিভিন্ন মেয়াদে তিন থেকে চার বার কারান্তরীন হন। তিনি ২০১২ সালে কারা বরণ করেন।

তথ্যসূত্র
---------

1. 1 2  "জামায়াতের নতুন সেক্রেটারি জেনারেল মিয়া গোলাম পরওয়ার"। বাংলা ট্রিবিউন। ২৬ ডিসেম্বর ২০১৯। ২৬ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৯।
2. 1 2 3 4  "প্রার্থী হবেন গোলাম পরওয়ার"। *Daily Nayadiganta*।
3. 1 2  "মিয়া গোলাম পরওয়ার"। *প্রথম আলো*। ২০১৮-১১-১০। সংগ্রহের তারিখ ২০১৮-১২-০২। [*স্থায়ীভাবে অকার্যকর সংযোগ*]
4. ↑  Kantho, Kaler। "২৫ আসনে ধানের শীষ নিয়ে ভোটে লড়বে জামায়াত | কালের কণ্ঠ"। *Kalerkantho*। সংগ্রহের তারিখ ২০১৮-১২-০১।
5. ↑  "আট প্রার্থীর ভোট বর্জন"। *প্রথম আলো*। সংগ্রহের তারিখ ৩০ ডিসেম্বর ২০১৮।
6. ↑  "খুলনা-৫ আসনে ইমেজ সংকটে চন্দ, দ্বন্দ্ব বিএনপি-জামায়াতেও | banglatribune.com"। *Bangla Tribune*। ২০১৮-১১-২২ তারিখে মূল থেকে আর্কাইভ করা। সংগ্রহের তারিখ ২০১৮-১২-০১।
7. ↑  "https://www.banglanews24.com/politics/news/bd/151008.details"। *www.banglanews24.com*। সংগ্রহের তারিখ ২০১৮-১২-০১।  `|title=` এ বহিঃসংযোগ দেয়া (সাহায্য)
কিকলী নৃত্য
**কিকলী** (পাঞ্জাবি: ਕਿੱਕਲੀ, উচ্চারণ: কিক-লী), **কিকলি**ও বলা হয়, পাঞ্জাবি মেয়েদের একটি লোক নৃত্য। এটি উত্তর ভারত এবং পাকিস্তানের বালিকা এবং কিশোরীদের দ্বারাও পরিবেশিত হয়। এই নৃত্যে দুটি মেয়ে মুখোমুখি আড়াআড়িভাবে হাত ধ'রে একসাথে বৃত্তাকারে ঘোরে এবং বৃত্তাকারে চলার সময় তাদের অবস্থানের ভারসাম্য রক্ষা করে। এটি সাধারণত কিশোরী মেয়েদের মধ্যে জনপ্রিয় এবং যুগ্মভাবে এই নৃত্য পরিবেশন করা হয়। মেয়েরা একত্রিত হয়ে প্রচুর শক্তি, উদ্যোগ এবং উৎসাহ নিয়ে এই নৃত্য পরিবেশন করে। এই সময় তালি দিয়ে বিভিন্ন ধরনের গান গাওয়া হয়।

নৃত্য শৈলী
----------

অল্প বয়সী মেয়েদের কাছে কিকলী একটি নাচের চেয়ে খেলাধুলা বেশি। দুজন মেয়ে একে অপরের মুখোমুখি দাঁড়ায় এবং তাদের দেহগুলি পেছনের দিকে ঝুঁকিয়ে রাখে, আড়াআড়িভাবে একজন অন্যজনের হাত ধরে থাকে। এই অবস্থানে তাদের বাহু সর্বাধিক প্রসারিত থাকে হাত দৃঢ়ভাবে আবদ্ধ থাকে। এইভাবে তারা দ্রুত ঘুরতে থাকে এবং তাদের *দোপাট্টা* বাতাসে ভাসমান হয়। গোড়ালিতে পরা কিঙ্কিণী থেকে শব্দ হতে থাকে। অন্যান্য মহিলারা তালি দিয়ে গান গেয়ে তাদের আরও দ্রুত ঘুরতে উৎসাহ দেয়। কখনও কখনও চারজন কিশোরী এই নৃত্য সম্পন্ন করে। এই নৃত্যের সাথে সম্পর্কিত লোক গানের বিভিন্ন বৈচিত্র্য রয়েছে।

পরিবেশন
-------

কিকলী নৃত্যটি আসলে ক্রীড়ার মধ্যে ধরা হয়, কারণ উচ্চবেগে একসাথে ঘুরতে গেলে জোরালো অনুশীলনের প্রয়োজন হয়। বেশিরভাগ ক্ষেত্রে এই নৃত্যটি বিদ্যালয়ে বা নতুন বিবাহিত মেয়েরা তাদের বাবা-মায়ের বাড়িতে ফিরে এলে তাদের দ্বারা পরিবেশন করা হয়। এই নৃত্যটি ন্যূনতম দুজন মেয়ে পরিবেশন কর, তবে তিন বা চারজনেও এই নৃত্য পরিবেশন করতে পারে। তারা তাদের শরীরকে তাদের পিছনে ঝোঁকায় এবং মাটিতে পা ঠুকে তাদের ঘূর্ণন শুরু করে। কিকলী নৃত্যের সময় যে কয়েকটি গান গাওয়া হয় তা শুনতে ভাল লাগে তবে বেশিরভাগ কিকলী গান বিষয়ভিত্তিক এবং পরিস্থিতি সম্পর্কিত। এই গানের কয়েকটি উদাহরণ:-

কিকলী ক্লীর দি,

পাগ মেরে বীর দি,

দুপাট্টা মেরে ভাই দা,

ফিটে মুন জাওয়াই দা।

তথ্যসূত্র
---------

1. 1 2  "Kikli"। www.folkpunjab.com। জানুয়ারি ২৩, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ১৯, ২০১২।
2. ↑  "Kikli"। সংগ্রহের তারিখ ২১ ফেব্রুয়ারি ২০২১।
3. 1 2 3  Singh, Durlabh (২০১১)। *In the Days of Love*। পৃষ্ঠা 155।
4. ↑  Kohli, Yash (১৯৮৩)। *The Women Of Punjab*। পৃষ্ঠা 120।
5. 1 2 3  "Kikli dance"। www.dance.anantagroup.com। সংগ্রহের তারিখ মার্চ ১৯, ২০১২।
6. 1 2 3  "Kikli"। www.punjabijanta.com। সংগ্রহের তারিখ মার্চ ১৯, ২০১২।
7. ↑  "Kikli Dance - Punjab"। সংগ্রহের তারিখ ২১ ফেব্রুয়ারি ২০২১।

| * দে
* স
ভারতে নৃত্য |
| --- |
| ধ্রুপদী | 
* ভরতনট্যম
* কত্থক
* কথাকলি
* কুচিপুড়ি
* মণিপুরি
* মোহিনীঅট্টম
* ওড়িশি
* সত্রীয়া
* গৌড়ীয় নৃত্য

 |
| দৈব নৃত্য | 
* নটরাজ
* তান্ডব
* রাসলীলা
* লাস্য

 |
| লোকনৃত্য | 
* বিহু
* বহুওয়া
* সূত্রধারী
* বাগুরুম্বা
* ভাংড়া
* Cheraw
* ছৌ
* নাচনী
* নাটুয়া
* Giddha
* Garba
* Dandiya Raas
* Ghoomar
* Ghumura
* Karma
* Lavani
* Yakshagana
* Sword dance
* Dollu Kunitha
* পরভা
* পাইক নৃত্য
* দেওধনী

 |
| সমকালীন | 
* বলিউডে সঙ্গীত ও নৃত্য
* Hindi dance songs
* Nautch

 |
| সাহিত্যে | 
* নাট্যশাস্ত্র
* অভিনবভারতী
* মুদ্রা

 |
| রাজ্য অনুযায়ী | 
* অন্ধ্রপ্রদেশ
* আসাম
* হিমাচলপ্রদেশ
* ওড়িশা
* পাঞ্জাব
* তামিলনাড়ু

 |
| উপকরণ | 
* ঘুংগরূ

 |
**রহমান** (জন্মঃ **রশিন রহমান** ২৩ মে আবুধাবি, সংযুক্ত আরব আমিরাত) হলেন একজন ভারতীয় চলচ্চিত্রাভিনেতা যিনি প্রধাণত মালায়ালাম, তামিল এবং তেলুগু চলচ্চিত্রে অভিনয় করে থাকেন। তিনি ১৯৮৩ সালের মালায়ালাম চলচ্চিত্র "কদেভাইড" অভিনয়ের মাধ্যমে চলচ্চিত্রে শিল্পে আগমন করেন এবং ১৫০টির বেশি চলচ্চিত্রে অভিনয় করেছেন। তিনি ১৯৮০ দশকের মালায়ালাম সিনেমার জগতে জনপ্রিয় একজন চলচ্চিত্র তারকা ছিলেন এবং ১৯৯০ এর দশকে তামিল এবং তেলুগু চলচ্চিতে প্রবেশ করেন। তিনি ২০০৪ সাল থেকে পুনরায় মালায়ালাম চলচ্চিত্রে ফিরে আসেন এবং ২০০০ সাল থেকে তামিল ও তেলুগু চলচ্চিত্রে সহ-তারকা হিসেবে কাজ করছেন।

প্রাথমিক জীবন
-------------

রহমানের স্থানীয় জায়গা হল নিলাম্বুর, মালাপ্পুরাম জেলা, কেরালা। রহমান বেঙ্গালুুরুর বাল্ডউইন বয়েজ হাই স্কুল, আবুধাবি এর "সেন্ট জোসেফ আবুধাবি,উটি এর "রেক্স হায়ার সেকেন্ডারী স্কুল", এবং নিলাম্বুর এর "ম.ই.এস মাম্পাড কলেজ" পড়াশোনা করেন।

ব্যক্তিগত জীবন
--------------

তিনি মেহেরুন্নেছার সাথে বিবাহ বন্ধনে আবন্ধ হন। এই দম্পতির ২টি সন্তান রয়েছে; একজন হলেন রুসদা ও অপরজন আলিশা। এ আর রহমান রহমানের স্ত্রীর বড় বোন সায়রা বানুকে বিয়ে করেন।

মুক্তির অপেক্ষায় থাকা চলচ্চিত্র
--------------------------------

রহমানের আসন্ন চলচ্চিত্রের মধ্যে রয়েছে, "লিভেন্দার", কুক্কু সুরিন্দরম পরিচালিত "ইন্তে সত্যানওয়েসেনা পারিকসাঙ্গাল" এবং জাতীয় চলচ্চিত্র পুরষ্কারপ্রাপ্ত পরিচালক বেনু নায়ারের "ব্লু"।

তার তামিল ছবির মধ্যে রয়েছে "ইন্নামো নাদাক্কুথু"।

চলচ্চিত্রের তালিকা
------------------

### মালায়ালম চলচ্চিত্র

| বছর | চলচ্চিত্র | ভূমিকা | সহ-তারকা | পরিচালক |
| --- | --- | --- | --- | --- |
| ১৯৮৩ | *কদেভাইড* | রবি পুথরান | মাম্মূত্তী, সুহাসিনী | পদ্মরঞ্জন |
| ১৯৮৪ | *কালিয়িল আলপাম করয়াম* | বাবু | মোহনলাল, লিজ্জি, নিলীমা, জগথী শ্রীকুমার | সথ্যান আনথিকাদ |

### অপ্রকাশিত ছায়াছবি

* *পরান্নুয়ারান*, কব্বার রুবুধার (১৯৮৫) পরিচালিত
* *মিঝিয়োরাগাললিল*, সসি মোহন (১৯৮৫) পরিচালিত
* *চডয়াম* (*প্রশ্ন*), জি. সি. বিজয়ন পরিচালিত, সাথে মোহনলাল (১৯৮৯)
* *পধাভি*, আই. ভি. সসি পরিচালিত; বিক্রম (১৯৯২) সাথে

### মালায়ালম ডাবেড ছায়াছবি

* *প্রিয়ামভাধাক্করু প্রাণয়া গীথাম* (১৯৮৬) রো ডাবেড তামিল সিনেমা "নিলভ মালারে"
* *আরত্থা ভানধাম* (১৯৮৬) হিরো ডাব তামিল সিনেমা *কান্নায়ি কানিয়ুমিদায়ি*

### অতিথি ভূমিকা

* *আয়িরাম কানুঘাল* (১৯৮৬) মাম্মূত্তী এর সাথে
* *বিরুধে ওরু ভারিয়া* (২০০৮) জয়রাম এর সাথে

### তামিল ছায়াছবি

| বছর | ছায়াছবি | চরিত্র | সহ-তারকা | পরিচালক |
| --- | --- | --- | --- | --- |
| ১৯৮৬ | *নিলভ মালারে* |  | নাদিয়া | এস. এ. চন্দ্রশেখর |
| ১৯৮৬ | *কান্নে কানামুথিয়া* |  | অমলা | শক্তি ও কন্নন |

### তেলুগু ছায়াছবি

| শিরোনাম | ভূমিকা | সহ-তারকা | পরিচালক/প্রযোজক |
| --- | --- | --- | --- |
| *রাসালিলা* |  | সুমালতা | জন্ধাইলা |
| *চিনারী স্নেহাম* |  | সিধা] | মুধিয়ালা সুবায়া |

টেলিভিশন ধারাবাহিক
------------------

কাধাল পাগদাই - তামিল টিভি - কে. বলচন্দ্র

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৮ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ মে ২০১৪।
2. ↑  "সংরক্ষণাগারভুক্ত অনুলিপি"। ২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৪ মে ২০১৪।

বহিঃসংযোগ
---------

* Official website  ওয়েব্যাক মেশিনে আর্কাইভকৃত ১ এপ্রিল ২০১১ তারিখে
* ইন্টারনেট মুভি ডেটাবেজে Rahman (ইংরেজি)
* 
* Manorama interview
**সুদর্শন দাশ** একজন বাংলাদেশি তবলা বিশারদ। তিনি মোট চারটি গিনেজ রেকর্ড লাভ করেন। টানা ২৫ দিন ৫৫৭ ঘণ্টা ১১ মিনিট তবলা বাজিয়ে বিশ্ব রেকর্ড করেছিলেন এই লন্ডন প্রবাসী পণ্ডিত তবলা বাদক।

প্রাথমিক জীবন
-------------

চট্টগ্রাম নগরের ফিরিঙ্গীবাজার এলাকায় অমূল্য রঞ্জন দাশ ও বুলবুল রানী দাশের পরিবারে জন্মগ্রহণ করেন সুদর্শন। জন্ম চট্টগ্রাম মহানগরে হলেও পৈত্রিক নিবাস চট্টগ্রাম জেলার সাতকানিয়ায়। ১৯৯০ সালে তিনি মিউনিসিপ্যাল মডেল উচ্চবিদ্যালয় থেকে এসএসসি পাস করেন এবং ১৯৯২ সালে সরকারি সিটি কলেজ থেকে এইচএসসি পাস করেন। তারপর কলকাতায় শান্তিনিকেতনে তবলা নিয়ে পড়তে চলে যান সুদর্শন। ১৯৯৯ এ তিনি স্নাতক সম্পন্ন করেন।

চট্টগ্রামের আলাউদ্দিন ললিত কলা একাডেমিতে তবলায় তার হাতেকড়ি শুরু হয়। ১৯৯০ সালে ফুলকুঁড়ির প্রতিযোগিতায় স্বর্ণপদক পেয়েছিলেন তিনি। তার প্রথম গুরু শ্যামল দত্ত, তারপর বিজন চৌধুরী। আইন পড়ার উদ্দেশে লন্ডন গেলেও তবলার নেশা তিনি ছাড়েননি। ২০০৪ সালে নিউহ্যাম এলাকায় *তবলা অ্যান্ড ঢোল একাডেমি* প্রতিষ্ঠা করেন সুদর্শন।

গিনেস বিশ্ব রেকর্ড
------------------

প্রথম রেকর্ড
------------

২০১২ সালে সুদর্শন তবলা, ঢোল, ড্রাম রোল ও ড্রাম সেট বিভাগে চারটি আবেদন করেন গিনেস কর্তৃপক্ষ বরাবর। গিনেস কর্তৃপক্ষের অনুমতি ক্রমে তিনি ১৫ দিনের বাজানোর একটা ডেমো পাঠান। এটা দেখেই গিনেস কর্তৃপক্ষ তাকে বাছাই করেন। সারা পৃথিবী থেকে ১১ জন আবেদনকারীর মধ্যে তিনি নির্বাচিত হন। ২২ ডিসেম্বর ২০১৬ তে তিনি ৫৫৭ ঘণ্টা ১১ মিনিট বাজিয়ে গিনেস বিশ্ব রেকর্ড।

আরও দেখুন
---------

* গিনেস ওয়ার্ল্ড রেকর্ড
* জোবেরা রহমান লিনু
* আব্দুল হালিম

তথ্যসূত্র
---------

1. ↑  "গিনেসের ওয়ার্ল্ড মিউজিক ট্যুরে বাংলাদেশের সুদর্শন"। মতিউর রহমান। দৈনিক প্রথম আলো। ০৭ সেপ্টেম্বর ২০১৯। সংগ্রহের তারিখ ১৪ আগস্ট ২০২০।  এখানে তারিখের মান পরীক্ষা করুন: `|তারিখ=` (সাহায্য)
2. ↑  "চার গিনেজ রেকর্ড ও একজন সুদর্শন দাশ"। বদরুল আলম খান। sarabangla.net। ১৫ সেপ্টেম্বর ২০১৯। সংগ্রহের তারিখ ১৪ আগস্ট ২০২০।
3. ↑  "২৭ ঘণ্টা ঢোল বাজিয়ে গিনেস বুকে চট্টগ্রামের সুদর্শন"। বিডিনিউজ২৪। ২৫ জুলাই ২০১৭। সংগ্রহের তারিখ ১৪ আগস্ট ২০২০।
4. ↑  "ঢোল বাজিয়ে গিনেস বুকে চট্টগ্রামের সুদর্শন"। আনন্দ বাজার পত্রিকা। ২৫ জুলাই ২০১৭। সংগ্রহের তারিখ ১৪ আগস্ট ২০২০।
***ফোর্বস* চায়না সেলিব্রেটি ১০০** হল *ফোর্বস* দ্বারা বার্ষিক প্রকাশিত একটি তালিকা যা চীনা সেলিব্রিটিদের প্রভাবকে স্থান দেয়।   ২০০৪ সালে প্রথম প্রকাশিত,  এটি *ফোর্বস* দ্বারা প্রকাশিত সেলিব্রিটি ১০০- এর অনুরূপ। যে বিষয়গুলিকে বিবেচনায় নেওয়া হয় তার মধ্যে রয়েছে আয়, সার্চ ইঞ্জিন হিট, সেইসাথে সংবাদপত্র, ম্যাগাজিন এবং টেলিভিশনে এক্সপোজার।

২০১০ সালে, তালিকায় হংকং, তাইওয়ান এবং অন্যান্য দেশ বা অঞ্চলে জন্মগ্রহণকারী চীনা সেলিব্রিটিদের অন্তর্ভুক্ত করা শুরু হয়েছিল। ২০১০ সালের আগে, এটি শুধুমাত্র চীনের মূল ভূখণ্ডে জন্মগ্রহণকারী সেলিব্রিটিদের অন্তর্ভুক্ত করে। ২০১৬ সালে, *ফোর্বস* চীনে তার কার্যক্রম বন্ধ করার কারণে তালিকাটি বন্ধ হয়ে যায়। ২০১৭ সালে, তালিকাটি পুনরুজ্জীবিত করা হয়েছিল।

তথ্যসূত্র
---------

1. 1 2  Jeffreys, Elaine; Allatson, Paul (২০১৫-১২-০১)। *Celebrity Philanthropy* (ইংরেজি ভাষায়)। Intellect Books। আইএসবিএন 978-1-78320-484-7।
2. ↑  Edwards, Louise; Jeffreys, Elaine (২০১০-০৯-০১)। *Celebrity in China* (ইংরেজি ভাষায়)। Hong Kong University Press। আইএসবিএন 978-962-209-087-3।

বাহ্যিক লিঙ্ক
-------------
**হুয়াং জিয়াওমিং** (চীনা: 黃曉明, জন্ম: ১৩ নভেম্বর ১৯৭৭) হচ্ছেন চীনের একজন অভিনেতা, গায়ক, এবং মডেল। তিনি ২০০০ সালে বেইজিং চলচ্চিত্র একাডেমীর পারফরমেন্স ইন্সটিটিউট থেকে স্নাতক ডিগ্রি অর্জন করেন। ২০০১ সালে কিং হান রাজবংশের দ্য প্রিন্স অফ হান ডাইনেস্টি চলচ্চিত্রে তিনি অভিনয় করেছেন। ২০০৭ সালে, হুয়াং জিয়াওমিং হুয়েই ব্রাদার্সের সাথে একটি চুক্তি স্বাক্ষর করেন এবং চলচ্চিত্র কর্মজীবনের উপর মনোযোগ কেন্দ্রীকরণ শুরু করেন, যার ফলে তিনি দ্য স্নাইপার (২০০৯), দ্য মেসেজ (২০১০), এবং স্যাক্রেফাইস (২০১০)-এর মত চলচ্চিত্রে উপস্থিত হয়েছেন। ২০১৩ সালে তিনি দ্য প্যাট্রিয়ট ইউ ফেইয়ের মাধ্যমে জাতীয় নায়ক ইউ ফেইয়ের প্রতিকৃতিতে ফিরে আসেন।

হুয়াং জিয়াওমিং টেলিভিশনে তার ভূমিকার জন্য সুপরিচিত করেন। তিনি দ্য রিটার্ন অফ দ্য কন্ডর হিরোস (২০০৬), সাংহাই বান্ড (২০০৭) এ জু ওয়েনকিয়াং, সামার'স ডিজাইর (২০১০) এ লুও জি এবং ক্রুয়েল রোম্যান্স (২০১১) জুও ঝেনের মাধ্যমে সর্বাধিক পরিচিতি লাভ করেন। এর পাশাপাশি তিনি আমেরিকান ড্রিমস ইন চীন (২০১৩) এবং জুয়ানজ্যাং (২০১৬)-এর মতো চলচ্চিত্রেও গুরুত্বপূর্ণ ভূমিকা পালন করেন।

প্রারম্ভিক জীবন এবং শিক্ষা
--------------------------

হুয়াং জিয়াওমিং চীনের শানতুংয়ের কিংডাও-এ জন্মগ্রহণ করেন। তিনি হচ্ছেন তার বাবা-মায়ের একমাত্র সন্তান। তার বাবা ছিলেন একজন প্রকৌশলী, তার মা ছিলেন একজন হিসাবরক্ষক। মাত্র নয় বছর বয়সে, তিনি একটি চলচ্চিত্রের প্রধান চরিত্রে অভিনয় করার জন্য একটি চলচ্চিত্র স্টুডিও দ্বারা নির্বাচিত হন। তার স্কুল জীবনের পুরো সময়, হুয়াং জিয়াওমিং একজন বিজ্ঞানী হওয়ার পরিকল্পনা করেছিলেন, কিন্তু তার ভাষা শিক্ষক তাকে বেইজিং চলচ্চিত্র একাডেমিতে ভর্তি হওয়ার জন্য উৎসাহিত করেছিলেন। পরবর্তীতে তিনি উক্ত একাডেমীতে নিয়োগের জন্য কিংডাওয়ে আসেন। তার প্রবেশদ্বার পরীক্ষার এক সপ্তাহ আগে, তার পায়ের ওপর একটি জিপ গিয়ে তার পা চূর্ণ করে দেয়; সৌভাগ্যক্রমে, সে আঘাত গুরুতর ছিল না কারণ তিনি সামরিক বুট পরা ছিলেন। বেইজিং চলচ্চিত্র একাডেমিতে পড়াশোনা করার সময়, হুয়াং জিয়াওমিং সেই ব্যক্তির কথা স্মরণ করেন, যিনি তার উপর সর্বশ্রেষ্ঠ প্রভাব বিস্তার করেছিলেন, যিনি হচ্ছেন কুউই জিনিন নামে একজন শিক্ষক (যিনি তাকে বেইজিং চলচ্চিত্র একাডেমিতে ভর্তি হওয়ার পরামর্শ দিয়েছিলেন)। তিনি ঘনিষ্ঠ বন্ধু ঝাও ওয়েই এবং চেং কুনার সহ সহপাঠী ছিলেন; তারা "তিন বন্দুকধারী সৈনিক" নামে সকলের কাছে পরিচিত ছিল।

তথ্যসূত্র
---------

1. ↑  九岁的时候，我被在艺术团跳舞的姑姑送去参选儿童电影। *Sohu* (চীনা ভাষায়)।
2. ↑  黄晓明：我始终有梦想 它指引我方向। *Sina* (চীনা ভাষায়)। ৫ ফেব্রুয়ারি ২০১১।

বহিঃসংযোগ
---------

* ইন্টারনেট মুভি ডেটাবেজে হুয়াং শিয়াওমিং (ইংরেজি)
বড়দিনের জন্য প্রস্তুতি (২০১২)।
**বড়দিন** বাংলাদেশ এবং পার্শ্ববর্তী পূর্ব ভারতের পশ্চিমবঙ্গ রাজ্যে পালিত একটি উৎসব।

ইতিহাস
------

ষোড়শ শতাব্দীতে পর্তুগিজ ব্যবসায়ী ও ধর্মপ্রচারগণ খ্রিস্টধর্ম বঙ্গে নিয়ে আসে। বর্তমানে বাংলাদেশের জনসংখ্যার ০.০৩ শতাংশ খ্রিস্টান।

উৎযাপন
------

বাংলাদেশের খ্রিস্টানরা বড়দিনে অপরকে উপহার দেয় এবং দেখাসাক্ষাত করে। বড়দিন বাংলাদেশের জাতীয় ছুটির দিন। বাচ্চারা বড়দের কাছ থেকে টাকা বা খেলনা উপহার পেয়ে থাকে। লোকেরা একে অপরকে "শুভ বড় দিন" বলে শুভেচ্ছা জানায়। গ্রামাঞ্চলে কলাগাছ এবং পাতা সাজানোর জন্য ব্যবহার করা হয়, তবে শহরে বড়দিনের বৃক্ষ, ব্যানার এবং বেলুন ব্যবহার করা হয়। হোটেলগুলিতে বিশেষ অনুষ্ঠানগুলি অনুষ্ঠিত হয় এবং বড়দিনের বিশেষ অনুষ্ঠানগুলি টিভিতে দেখানো হয়। ঐতিহ্যবাহী খাবারের মধ্যে রয়েছে বড়দিনের কেক, পিঠা এবং বিস্কুট।  খ্রিস্টানরা গির্জা পরিদর্শন করে এবং বড়দিনের কেক তৈরি করে। গির্জা আলো এবং বড়দিনের বৃক্ষ দিয়ে সজ্জিত করা হয়। গির্জার গায়করা বড়দিনের গান পরিবেশন করে।  বড়দিনের সকাল গির্জায় বড়দিনের ভোজকে প্রীতিভোজ বলা হয় এবং কীর্তন বলা হয়। 

বাংলাদেশে অন্যান্য ধর্মাবলম্বীরাও ক্রমবর্ধমানভাবে বড়দিন উদযাপন করছে। বিশেষ করে শহরাঞ্চলে; থিম পার্ক, চিড়িয়াখানা এবং জাদুঘর পরিদর্শন, রেস্তোরাঁ এবং বাড়িতে ছোট বড়দিনের বাচ্চাদের পার্টি বা উপহার দেওয়া।

* বড়দিন
* বাংলাদেশে খ্রিস্টধর্ম

তথ্যসূত্র
---------

1. ↑  "Christmas in Bangladesh"। *celebratingchristmas.co.uk*। Celebrating Christmas। সংগ্রহের তারিখ ৮ ফেব্রুয়ারি ২০১৬।
2. ↑  "Christmas in Bangladesh"। *celebratingchristmas.co.uk*। Celebrating Christmas। সংগ্রহের তারিখ ৮ ফেব্রুয়ারি ২০১৬। "Christmas in Bangladesh". *celebratingchristmas.co.uk*. Celebrating Christmas. Retrieved 8 February 2016.
3. ↑  Das, Joyce। "Borodin – Christmas in Bangladesh"। *asiapacific.anu.edu.au*। সংগ্রহের তারিখ ৮ ফেব্রুয়ারি ২০১৬।
4. ↑  Rahman, Wafiur। "Celebrating Christmas in Bangladesh"। *dhakacourier.com.bd*। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৬।
**ডাবল ধামাল** ভারতীয় হিন্দি ভাষার কমেডি চলচ্চিত্র। যেটি ২০০৭ সালের চলচ্চিত্র ধামালের সিক্যুয়েল বা ধামাল সিরিজের দ্বিতীয় চলচ্চিত্র। চলচ্চিত্রটি পরিচালনা করেছেন ইন্দ্র কুমার এবং প্রযোজনা করেছেন অশোক ঠাকেরিয়া।

২০০৭ সালে ধামাল এবং ২০১৮ সালে টোটাল ধামাল মুক্তি পায়।

কাহিনী
------

চারটি অনর্থক বন্ধু রায় ( রিতেশ দেশমুখ ), আদি ( আরশাদ ওয়ারসি ), বোমান ( আশিষ চৌধুরী ) এবং মানব ( জাভেদ জাফরি ) এখনও মানুষকে জীবিকা নির্বাহের চেষ্টা করছে। তারা তাদের পুরানো শত্রু কবিরকে ( সঞ্জয় দত্ত ) একটি বিলাসবহুল মার্সিডিজ বেঞ্জ ড্রাইভিং করতে দেখেছে এবং তার সাফল্যের পেছনের গোপনীয়তা সন্ধান করার চেষ্টা করেছে। তদন্ত করার পরে, তারা দেখতে পান যে তিনি তার "স্ত্রীর" ধন-সম্পদ নিয়ে জীবনযাপন করছেন।

তারপরে তারা তাকে তাদের ব্যবসায়িক অংশীদার হিসাবে গড়ে তুলতে ব্ল্যাকমেল করে, তবে চার বন্ধু খুব কমই জানে যে কবির, তাঁর বান্ধবী কামিনী ( মল্লিকা শেরাওয়াত ) সহ তাঁর বোন কিয়ার ( কঙ্গনা রানাউত ) তাদের নিজস্ব একটি এজেন্ডা রয়েছে। কবির তাদের বাতা ভাই ( সতীশ কৌশিক ) নামের একজন বিনিয়োগকারীর সাথে সংযুক্ত করেছেন, তিনিও একজন ডন। চার বন্ধু বাটা ভাইকে তার অর্থ কবিরের তেল প্রকল্পে বিনিয়োগ করতে রাজি করান, এবং সেই অর্থ কবির চুরি করে নিয়ে যায়। কবির কামিনী ও কিয়ার সাথে দেশ ছেড়ে চলে যায় এবং চার বন্ধুকে বাতা ভাইয়ের সাথে ডিল করার জন্য ছেড়ে যায়। যাইহোক, চার বন্ধু শহরের নিচে ছেড়ে কবির ট্র্যাক করতে পারবেন ম্যাকাও। তারা কবিরের সুখ নষ্ট করার পরিকল্পনা করে এবং ছদ্মবেশে গিয়ে তাদের টাকা ফেরত নিয়ে যায়। রায় নিজেকে 'টুকিয়া' বলে ছদ্মবেশ দিয়ে এবং তার সাথে প্রেম করার ভান করে কিয়াকে "কনসন" করেছে, যদিও আদির নিজেকে 'ঝন্ত সিংহ' নামে একটি পাঞ্জাবি ছদ্মবেশ দিয়ে কবিরের "ব্যক্তিগত সহকারী" হিসাবে চাকরি পেয়েছিল। রায় নিজেকে 'হীরা ভাই' হিসাবে ছদ্মবেশ দিয়েছিলেন, একজন "গুজরাটি বিনিয়োগকারী" যিনি সম্ভবত কবিরের ক্যাসিনোতে "বিনিয়োগ" করবেন এবং কামিনির সাথে সম্পর্ক ছিন্ন করতে বোমন তার স্ত্রী হিসাবে "কবিরের প্রেমে" অভিনয় করেছিলেন। মানব বিভিন্ন চরিত্রে পোজ দিয়েছেন।

তবে কবির, কামিনী এবং কিয়া তাদের পরিকল্পনাগুলি সম্পর্কে সন্ধান করে এবং তাদের পরিকল্পনার সাথে খেলতে চার বন্ধুকে বোকা বানানোর ভান করার সিদ্ধান্ত নিয়েছে। যাইহোক, শেষ পর্যন্ত তারা যখন এই চারটি বন্ধু প্রকাশ পেয়েছিল, তারা চারজন বন্ধুকে হতবাক করে এবং ভয় দেখিয়েছিল, যারা আবারো ত্রয়ীর দ্বারা প্রতারিত হওয়ার জন্য রাগ পেয়েছে তারা শেষ পর্যন্ত এটি প্রকাশ করে। কবিরের কাছে প্রকাশ করার কারণে মুভিটি তাদের সাথে জনি বনজেলা (জে ব্র্যান্ডন হিল) থেকে পালিয়ে এসে শেষ হয়।

অভিনয়
------

* সঞ্জয় দত্ত - কবীর নায়ক
* কঙ্গনা রানাউত - কিয়া নায়ক
* মল্লিকা শেরাওয়াত - কামিনী
* রিতেশ দেশমুখ - রয়
* আরশাদ ওয়ারসি - আদি

তথ্যসূত্র
---------

1. ↑  "DOUBLE DHAMAAL MOVIE REVIEW"। *IBNLive*। সংগ্রহের তারিখ ২৩ আগস্ট ২০১৫।
**পিরুজ নাহাওয়ান্দি** অথবা **পিরুজ নাহাভান্দি** (ফার্সি: پیروز نهاوندی‎‎, *পিরুজ নাহাভান্দি* আর ফার্সি: فیروز نهاوندی‎‎ *ফিরুজ নাহাভান্দি*), এছাড়া আরবি নামে পরিচিত *আবু লুলু* (আরবি: أَبُو لُؤْلُؤَة‎‎) একজন পারস্যিক সাসানিয় সৈন্য যে সাসানিয় সেনাবাহিনীর রুস্তম ফারোখজাদের অধিনে কাজ করত,[] কিন্তু ৬৩৬ খ্রিষ্টাব্দে আল-কাদায়শিয়া যুদ্ধে (অথবা নাহাভান্দ যুদ্ধ) ধরা পড়ে, যখন সাসনিয়রা ইউফ্রেটিস নদীর পশ্চিম তীরে উমর ইবনে খত্তাবের মুসলিম বাহিনীর নিকট পরাজিত হয়। তাকে আরবে আনার পর হিজরি ২৩ সালে (৬৪৪-৬৪৫ খ্রীস্টাব্দ) উমরকে হত্যা করে। এছাড়াও সে একজন দক্ষ কামার ও কাঠমিস্ত্রী ছিল। তার নাম নির্দেশ করে সে ইরানের একটি প্রাচীন শহর নাহাভান্দ থেকে এসেছে। উমরকে আক্রমণের পর সে আত্মহত্যা করে, যদিও উমর আক্রমণের পর চার দিন বেঁচে ছিলেন।

মদিনায় স্থানান্তর
------------------

বন্দী হওয়ার পর পিরুজকে দাস হিসেবে মুগিরা ইবনে শু'বাকে দেওয়া হয়। সেনাবাহিনীতে থাকার ফলে পিরুজ একজন দক্ষ কামার ও কাঠমিস্ত্রী ছিল। অন্য একটি তথ্যানুযায়ী সে উলম্ব অক্ষের বায়ুকল তৈরীতে দক্ষ ছিল। তার মনিব ইসলামের রাজধানী মদিনায় তাকে তার নিজ গৃহে থাকার অনুমতি দিয়েছিল (যদিও ইবনে সা'দের ভাষ্য অনুযায়ী, মূগিরা ইবনে শু'বা ছিলেন বসরার শাসক, যিনি উমরকে কূফায় একটি পত্র লিখেছিলেন, তারপর উমর পিরুজকে মদিনায় পাঠানোর জন্য মূগিরাকে বিশেষ অনুমতি দিয়েছিলেন, যদিও বন্দীদের তখন মদিনায় বসবাসের অনুমতি ছিল না।

তথ্যসূত্র
---------

1. ↑  In Arabic: "Father of the pearl".
2. ↑  Saheeh al-Tawtheeq, Seerah wa Hatat al Farooq, page 369
3. ↑  RJ Forbes. Studies in ancient technology. Vol. 9. Brill, 1964.
4. ↑  'Umar ibn al-Khattab: His Life and Times, Volume 2, Dr. Ali Muhammad al-Sallabi, Page 282
**মুসলিহুদিন চেক্রেকচিয়া মসজিদ**,সারাজেভোর দ্বিতীয় প্রাচীনতম গম্বুজ মসজিদ। এটি ১৫২৬ সালে নির্মাণ করা হয়েছিল। শহরের বাশচার্সিজা এলাকায় কোভাচের পাদদেশে (শহরের পুরানো বাণিজ্য কেন্দ্রের কেন্দ্র) এর অবস্থান। ।ভাকুদ থেকে (ধর্মীয়, মানবিক, শিক্ষাগত, বা অন্যান্য উদ্দেশ্যে সম্পদের নথিপত্র) মসজিদের প্রতিষ্ঠাতা, ইশাকের পুত্র হাজ্জি মুস্তাফা, তার নির্মাতা চেক্রেকচিযয়া নামে লোকেদের কাছে পরিচিত। এটি সারায়েভোতে লিখিত প্রাচীনতম পরিচিত মূল নথিও।
vakufnam , মসজিদ প্রতিষ্ঠা ও নির্মাণের ক্ষেত্রে লেখা আছে:
"যখন একজন মানুষ মারা যায়, তখন তিনটি জিনিস ছাড়া তার কাজ শেষ হয়ে যায়: সে যে জ্ঞান এবং দক্ষতা ব্যবহার করে, তার জন্য প্রার্থনাকারী ভাল সন্তান এবং তার স্থায়ী সাদাকা।"
- অনুবাদক মেহমেদ হ্যান্ডজিক

২০০৪ সাল থেকে, মসজিদটি বসনিয়া ও হার্জেগোভিনার জাতীয় স্মৃতিসৌধ সংরক্ষণ কমিশনের সুরক্ষার অধীনে রয়েছে। ২থেকে ৮ নভেম্বর ২০০৪ পর্যন্ত অনুষ্ঠিত অধিবেশনে জাতীয় স্মৃতিসৌধ সংরক্ষণের কমিশন এই সিদ্ধান্ত নিয়েছে: জেইনেপ আহুনবে, আমরা হাদজিমুহামেডোভিচ (চেয়ার), দুবরাভকো লোভরেনোভিচ, লিজিলজানা সেভো এবং টিনা উইক, যিনি মসজিদ ঘোষণা করেছিলেন বসনিয়া ও হার্জেগোভিনার জাতীয় স্মৃতিস্তম্ভ। বর্তমানে এর বাণিজ্যিক অতীতের সাথে এর যোগসূত্র রয়ে গেছে কারণ এটি দোকান দিয়ে ঘেরা।

আরও দেখুন
---------

* বসনিয়া ও হার্জেগোভিনায় ইসলাম

সাহিত্য
-------

* মেহমেদ মুজেজিনোভিচ, *বসনিয়া ও হার্জেগোভিনার ইসলামিক এপিগ্রাফিক, বই I* – সারাজেভো, সারাজেভো, ১৯৮৮।

* বেহিজা জ্লাতার, জ্লাতনি *আমল সারাজেভা: সারাজেভোর ইতিহাসে অবদান,* ইতিহাস ইনস্টিটিউট, ১৯৯৭

* আলিজা বেজটিচ, *পুরানো সারাজেভোর রাস্তা এবং স্কোয়ার*, সারাজেভো ১৯৭৩।

* আন্দ্রেজ আন্দ্রেজেভিক, *যুগোস্লাভিয়ার ১৬ শতকের ইসলামিক স্মারক শিল্প - গম্বুজ মসজিদ*, বেলগ্রেডের দর্শন অনুষদ, শিল্পের ইতিহাসের জন্য ইনস্টিটিউট, বেলগ্রেড, ১৯৮৪

তথ্যসূত্র
---------

1. ↑  "Commission to preserve national monuments"।
2. ↑  daenet d.o.o. (২০১৪-০৬-২৮)। "Grad Sarajevo : Islamski sakralni objekti"। Sarajevo.ba। ২০১৬-০৩-১০ তারিখে মূল থেকে আর্কাইভ করা। সংগ্রহের তারিখ ২০১৬-০৭-১৭।
3. ↑  "Komisija za očuvanje nacionalnih spomenika"। ২০১৫-০৪-০৩ তারিখে মূল থেকে আর্কাইভ করা। সংগ্রহের তারিখ ২০১৯-০৪-২৪।
**আরমিন মুসা** একজন বাংলাদেশী সঙ্গীত শিল্পী, সঙ্গীত পরিচালক, সুরকার এবং গীতিকার। তিনি এবং তার মা বিশিষ্ট নজরুল সংগীত শিল্পী নাশিদ কামাল যুক্তরাষ্ট্রের সবচেয়ে সম্মানজনক সংগীত পুরস্কার গ্র্যামি পুরস্কারের ৬৫তম আসরে সংগীত অ্যালবাম বিভাগে মনোনীত হয়েছিলেন। উক্ত অ্যালবামে আরমিন মুসার সুর করা এবং তার মা নাশিদ কামালের লেখা "জাগো পিয়া" নামে একটি গান ছিল। বর্তমানে তিনি কোক স্টুডিও বাংলায় কাজ করে যাচ্ছেন।

সঙ্গীতশিক্ষা
------------

আরমিন মুসা পারিবারিকভাবেই সঙ্গীত শিক্ষায় দীক্ষিত। তার মা ডক্টর নাশিদ কামাল বাংলাদেশের একজন বিশিষ্ট নজরুল সংগীত শিল্পী এবং নানা ছিলেন বিচারপতি মোস্তফা কামাল আব্বাসি। মোস্তফা কামালের বাবা কিংবদন্তীতুল্য আব্বাস উদ্দিন আহমেদ ছিলেন লোক সঙ্গীত ও নজরুল সঙ্গীত শিল্পী, সঙ্গীত পরিচালক এবং সুরকার। আরমিন মুসা তার গুরু সুজিত মুস্তাফার কাছ থেকে সঙ্গীত প্রশিক্ষণ গ্রহণ করেন। ২০১৪ সালে বার্কলি কলেজ অফ মিউজিক থেকে সঙ্গীত বিষয়ে স্নাতক সম্পন্ন করেন। বার্কলি কলেজ অফ মিউজিকে থাকার সময় আরমিন মুসা ভারতের বরেণ্য সংগীত শিল্পী এ.আর. রহমানের সামনে পারফর্ম করার সুযোগ পান।

ক্যারিয়ার
----------

আরমিন মুসা খুব অল্প বয়সেই শায়ান চৌধুরী অর্ণব, সাহানা বাজপেয়ী এবং আনুশেহ আনাদিলের মতো সঙ্গীতশিল্পীদের দ্বারা গভীরভাবে অনুপ্রাণিত হয়েছিলেন।

২০০৮ সালে মাত্র চৌদ্দ বছর বয়সে "আয় ঘুম ভাঙ্গাই" অ্যালবাম প্রকাশের মাধ্যমে আরমিন তার গানেরদলের যাত্রা শুরু করেন। এছাড়াও ফুয়াদ আল মুক্তাদিরের এ্যালবাম রি-ইভোলুশ্যানে রাধারমণ দত্তের "ভ্রমর কইও গিয়া" গানের মাধ্যমে তিনি বেশ জনপ্রিয়তা অর্জন করেন।

বিশ্ব সঙ্গীত এবং ওয়েস্টার্ন ফিউশনের প্রতি তার ব্যাপক অনুরাগ তাকে তার নিজস্ব কোরাস গানের দল তৈরি করতে সাহায্য করেছে। বর্তমানে আরমিন মুসার এই দল কোক স্টুডিও বাংলায় নিয়মিত অংশগ্রহণ করে যাচ্ছে।

অ্যালবাম
--------

* আয় ঘুম ভাঙ্গাই
* ফাইন্ডিং ফল
* সিমুলটেনিয়াসলি
* লাইভ ফ্রম স্পেস

তথ্যসূত্র
---------

1. ↑  প্রতিবেদক, গ্লিটজ। "প্রথমবার বাংলাদেশকে গ্র্যামিতে নিলেন মা নাশিদ কামাল ও মেয়ে আরমিন মুসা"। *bdnews24*। ২০২৩-০৬-২৫ তারিখে মূল থেকে আর্কাইভ করা। সংগ্রহের তারিখ ২০২৩-০৬-২৫।
2. ↑  "আরমিন মুসা-নাশিদ কামাল ২০২৩ গ্র্যামির মনোনয়ন পেলেন"। *দৈনিক ইত্তেফাক*। সংগ্রহের তারিখ ২০২৩-০৬-২৫।
3. 1 2 3 4  "The flame of grit and passion burns bright"। *The Business Standard* (ইংরেজি ভাষায়)। ২০২৩-০৩-০৮। সংগ্রহের তারিখ ২০২৩-০৬-২৫।
4. ↑  "Armeen Musa: There was a lot of pressure from my family to not be a musician"। *The Business Standard* (ইংরেজি ভাষায়)। ২০২১-০৫-১৭। সংগ্রহের তারিখ ২০২৩-০৬-২৫।
5. ↑  "The flame of grit and passion burns bright"। *The Business Standard* (ইংরেজি ভাষায়)। ২০২৩-০৩-০৮। সংগ্রহের তারিখ ২০২৩-০৬-২৫।
**ইন্‌ছন নারী শিল্পীদের দ্বিবার্ষিকী** দক্ষিণ কোরিয়ার ইন্‌ছনে অনুষ্ঠিত শিল্পকর্ম এবং ২০০৪ সালে উদ্বোধন করা হয়, পরবর্তীকালে ২০০৭, ২০০৯ এবং ২০১১ সালে অনুষ্ঠিত হয় যা সমসাময়িক নারী শিল্পীদের কাজের উপর দৃষ্টি নিবদ্ধ করে। এটি নারী শিল্পীদের কাজের উপর দৃষ্টি নিবদ্ধ করা বিশ্বের প্রথম ও একমাত্র শিল্প দ্বিবার্ষকী।

প্রতিষ্ঠা ও আহ্বান
------------------

দ্বিবার্ষিকী প্রথম ইন্‌ছনে স্থানীয় মহিলা শিল্পীদের নিয়ে ধারণা করা হয়েছিল; অনেকেই সরকারি ও বেসরকারি বিদ্যালয়ে চারুকলার শিক্ষিকা ছিলেন। তারা ১৯৯৬ সাল থেকে বিশ্বের বাকি অংশের সাথে সংযোগ স্থাপন করবে এমন বড় প্রদর্শনী করার আকাঙ্ক্ষা করেছিল। তবে তাদের নারী শিল্পীদের সমাবেশের প্রতি কুসংস্কারের বিরুদ্ধে লড়াই করতে হয়েছিল। স্থানীয় পুরুষ শিল্পীরা ২০০৬ সালে দ্বিবার্ষিকী বিরোধী আন্দোলন শুরু করেন।

২০০৯ সংস্করণ
------------

২০০৯ সালের সংস্করণে আমেরিকান নারীবাদী শিল্পী ফেইথ রিংগোল্ড ও জুডি শিকাগোর পাশাপাশি ২৫টি দেশের ৯৯ জন শিল্পীর কাজ প্রদর্শন করা হয়েছিল। তত্ত্বাবধায়ক ড. থালিয়া ভ্রাচোপোলস ও সুত্তিরাত সুপাপারিনিয়া সহ ড. ইউনহি ইয়াং দ্বারা আয়োজিত প্রধান প্রদর্শনী "সো ক্লোজ ইয়েট সো ফার অ্যাওয়ে"তে বিভিন্ন দেশের শিল্পীদের একত্রিত করা হয়েছিল যাদের কাজ প্রশ্ন করে এবং প্রদত্ত পরিচয়ের সাংস্কৃতিক সীমানা অতিক্রম করে।

হেং-গিল হান ২০০৯ সালের টিউনিং প্রদর্শনীর অপারেটিং কমিটির চেয়ারম্যান ও তত্ত্বাবধায়ক ছিলেন যার শিরোনাম ছিল "একবিংশ শতাব্দী, নারীত্ব, এবং বৈচিত্র্য এবং আশার শতাব্দী", এবং এই কাজটি মাল্টিমিডিয়া, পারফরম্যান্স, চলচ্চিত্র, লেখা, আলোচনা ও অ্যানিমেশনের মতো বৈচিত্র্যময় মাধ্যমকে অন্তর্ভুক্ত করে প্রদর্শিত হয়েছিল এবং এতে পুরুষ-সনাক্তকারী শিল্পীরা অন্তর্ভুক্ত ছিল। এতে ইউন মি চোই, ডিসব্যান্ড, কোকো ফুসকো, ডোনা হুয়ানকা, আকিকো ইচিকাওয়া, চ্যাং-জিন লি, হিউক কাং, বো সাব কিম, সে ওন কিম, লি মিংওয়েই, জেভিয়ারা সিমন্স, ক্যারোলি শ্নিম্যান এবং লর্না সিম্পসনের শিল্পকর্ম অন্তর্ভুক্ত ছিল।

অংশগ্রহণ প্রদর্শনীটি শুধুমাত্র কোরীয় শিল্পীদের কাজ ও প্রধান প্রদর্শনীর মতই শুধুমাত্র মহিলাদের কাজ দেখানো হয়েছে। কিউং-এ কওন ছিলেন দ্বিবার্ষকী আয়োজক কমিটির সভাপতি ও প্রধান প্রদর্শনীর কমিশনার ছিলেন ইউনহি ইয়াং।

তথ্যসূত্র
---------

1. ↑  "2011 Incheon Women Artists' Biennale"। ১৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২৩।
2. ↑  Han, Heng-gil, ed. *2009 Incheon Women Artists' Biennale, Tuning* (catalogue)
3. ↑  "Spotlight on Women Artists at Incheon Biennale"। Korea Times। ২০০৯-০৭-৩০।
**ধীরাজ কুমার নাথ** (জানুয়ারি ৯, ১৯৪৫ - জানুয়ারি ৫, ২০১৮ তার পিতা ছিলেন করুন কান্ত নাথ এবং মাতার নাম সাবিত্রী সুন্দরী দেবী।) ছিলেন একজন বাংলাদেশি কূটনীতিক। তিনি ২০০৬ সালে অধ্যাপক ড. ইয়াজউদ্দিন আহমেদের নেতৃত্বে গঠিত সাবেক তত্ত্ববধায়ক সরকারের উপদেষ্টামণ্ডলীর একজন সদস্য ছিলেন। উপদেষ্টা হিসেবে তিনি সেসময় মৎস ও পশু সম্পদ, গৃহায়ণ ও গণপূর্ত, মুক্তিযুদ্ধ বিষয়ক মন্ত্রনালয়ের দায়িত্ব পালন করেছেন।

শিক্ষা ও কর্মজীবন
-----------------

ধীরাজ কুমার নাথ নোয়াখালী জেলার বেগমগঞ্জ থানার রফিকপুর গ্রামে ১৯৪৫ সালের ৯ই জানুয়ারি জন্মগ্রহণ করেন।<ref name="auto"/> তার পিতা ছিলেন করুন কান্ত নাথ এবং মাতার নাম সাবিত্রী সুন্দরী দেবী।

১৯৬০ সালে চৌমুহনী মদনমোহন উচ্চ বিদ্যালয় থেকে এনট্রেন্স পরীক্ষায় উত্তীর্ণ হন। ১৯৬৬ সালে ঢাকা বিশ্ববিদ্যালয় থেকে ব্যবস্থাপনায় স্নাতকোত্তর ডিগ্রী লাভ করেন। তিনি নোয়াখালী সরকারি কলেজে অধ্যাপনার মাধ্যমে তার কর্মজীবন শুরু করেন। ১৯৬৯ সালে পূর্ব পাকিস্তান সিভিল সার্ভিসে যোগদান করেন। ১৯৭১ সালে বাংলাদেশ স্বাদীনতা যুদ্ধে অংশগ্রহণ করেছিলেন। স্বাধীনতার পর ১৯৭৮ সালে তিনি গাজীপুরের মহকুমা প্রশাসক হিসেবে দায়িত্ব পালন করেন। ২০০৩ সালে তিনি সাবেক স্থানীয় সরকার ও স্বাস্থ্য সচিব থাকা অবস্থায় অবসর গ্রহণ করেন।

২০০৬ সালে আরও নয়জনের সাথে তিনি তত্ত্ববধায়ক সরকারের উপদেষ্টামন্ডলীর একজন সদস্য হিসেবে শপথ গ্রহণ করেন। এছাাড়াও তিনি বেশ কিছু বই লিখেছেন যার মধ্যে জনপ্রিয় হলো "পথের দুধারে" এবং "সম্প্রীতির জনপদে"।

তথ্যসূত্র
---------

1. ↑  "সাবেক উপদেষ্টা ধীরাজ কুমার নাথ আর নেই - bdnews24.com"। *bangla.bdnews24.com*।  line feed character in `|শিরোনাম=` at position 40 (সাহায্য)
2. 1 2  BanglaNews24.com। "সাবেক উপদেষ্টা ধীরাজ নাথ মারা গেছেন"।
3. 1 2  (1 November 2006) 10 advisers sworn in, *The Daily Star (Bangladesh)*), Retrieved November 11, 2010
4. ↑  (10 December 2009) La santé, oubliée de Copenhague, *Courrier International* ((ফরাসি), translated from *The Daily Star (Bangladesh)*), Retrieved November 11, 2010 (editorial from Nath, starts with a biographical paragraph noting he was a leader in Health and Human Planning in the early 2000s, and a special advisor in 2006)
5. ↑  Rahman, Syedur (২৭ এপ্রিল ২০১০)। "Historical Dictionary of Bangladesh"। Scarecrow Press – Google Books-এর মাধ্যমে।
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য সোনাইমুড়ি পৌরসভা দেখুন।

**সোনাইমুড়ী** বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলায় অবস্থিত একটি শহর। প্রশাসনিকভাবে শহরটি সোনাইমুড়ী উপজেলার সদর। শহরটি সোনাইমুড়ী উপজেলার বৃহত্তম শহর।

জনসংখ্যা
--------

বাংলাদেশ আদমশুমারী ২০১১ অনুযায়ী সোনাইমুড়ী শহরের মোট জনসংখ্যা ৩৪,২১৮ জন যার মধ্যে ১৬,৫৯০ জন পুরুষ এবং ১৭,৬২৮ জন নারী। এ শহরের পুরুষ এবং নারী অনুপাত ৯৪। শহরে মোট হোল্ডিং সংখ্যা রয়েছে ৬,১৬২টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°০২′১৫″ উত্তর ৯১°০৬′০২″ পূর্ব﻿ / ﻿২৩.০৩৭৬০১° উত্তর ৯১.১০০৫৩৫° পূর্ব﻿ / 23.037601; 91.100535। সমুদ্র সমতল থেকে শহরটির গড় উচ্চতা ১১.৬৬ মিটার।

প্রশাসন
-------

২০০৪ সালে সোনাইমুড়ী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সোনাইমুড়ী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৮টি মহল্লায় বিভক্ত । ১৩.১১ বর্গ কি.মি. আয়তনের সোনাইমুড়ী শহরের এলাকাটি সোনাইমুড়ী পৌরসভা দ্বারা পরিচালিত হয়।

শিক্ষা ব্যবস্থা
---------------

সোনাইমুড়ী শহরের স্বাক্ষরতার হার হলো শতকরা ৬২.০ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৯। সংগ্রহের তারিখ ২০২০-০১-২১।
2. ↑  "latitude, longitude and elevation of Sonaimuri, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে সোনাইমুড়ী পৌরসভা"। ১৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**স্বতন্ত্র ভারত পক্ষ** (অনুবাদ: *ইন্ডিপেন্ডেন্ট ইন্ডিয়া পার্টি* ; abbr. **এসবিপি**) হল ভারতের মহারাষ্ট্রের একটি উদার রাজনৈতিক দল, ১৯৯৪ সালে শরদ অনন্তরাও যোশী (প্রাক্তন **শেতকারি সংগঠন** নেতা) দ্বারা প্রতিষ্ঠিত। এটি সি. রাজাগোপালাচারীর স্বতন্ত্র পার্টিতে এর শিকড় দাবি করে। এটি ২০০৪ সালের মহারাষ্ট্র বিধানসভা নির্বাচনে একটি আসন জিতেছিল, সফলভাবে রাজুরা নির্বাচনী এলাকা থেকে ওয়ামনরাও চটাপ দ্বারা প্রতিদ্বন্দ্বিতা করেছিলেন। দলটি মোট ৭ জন প্রার্থী ঘোষণা করেছিল। পার্টির প্রতিষ্ঠাতা শরদ অনন্তরাও যোশী ২০০৪ থেকে ২০১০ সাল পর্যন্ত রাজ্যসভায় দল এবং মহারাষ্ট্রের প্রতিনিধিত্ব করেছিলেন।

দলটি ভারতীয় জনতা পার্টির পাশাপাশি শিবসেনার সাথে জোটবদ্ধ ছিল। দলটি পৃথক বিদর্ভ রাজ্যের দাবিকে সমর্থন করে।

২৮ মার্চ ২০২২-এ, এসবিপি স্বর্ণ ভারত পার্টির সাথে একীভূত হয় এবং স্বাধীন ভারত পার্টিতে পরিণত হয়।

তথ্যসূত্র
---------

1. 1 2  Sharad Joshi joins hands with NDA, Yukta Mookhey in BJP. The Hindu (2004-03-06). Retrieved on 2012-10-26.
2. ↑  ::Welcome to CCS::  ওয়েব্যাক মেশিনে আর্কাইভকৃত ২০০৭-০৯-২৭ তারিখে. Ccsindia.org. Retrieved on 2012-10-26.
3. ↑  State Elections 2004 – Constituency wise detail for 154-Rajura Constituency of Maharashtra  ওয়েব্যাক মেশিনে আর্কাইভকৃত ২০০৭-০৯-৩০ তারিখে
4. 1 2  Kalpana Sharma (2004-10-17). Congress-NCP retains Maharashtra. The Hindu. Retrieved on 2012-10-26.
5. ↑  "State Elections 2004 Partywise Contestants in MAHARASHTRA"। ৩০ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০২৩।
6. ↑  Member's Web Site  ওয়েব্যাক মেশিনে আর্কাইভকৃত ২০০৭-০৯-৩০ তারিখে. 164.100.24.167:8080. Retrieved on 2012-10-26.
**রবিন জেমস দাস** (জন্ম ২৭ ফেব্রুয়ারি ২০০২) একজন ইংরেজ ক্রিকেটার। জন্মসুত্রে তিনি ব্রিটিশ বাংলাদেশী। ২০১৮ সালে একটি অনূর্ধ্ব ১৬ ম্যাচে তিনি অপরাজিত ২০০ রান করেন। ২০২০ সালের ২০ সেপ্টেম্বর ঘরোয়া টি-টোয়েন্টি লিগে এসেক্সের হয়ে তার অভিষেক হয়।

প্রাথমিক জীবন
-------------

রবিন দাস ২০০২ সালের ২৭ ফেব্রুয়ারি ইংল্যান্ডের লেটনস্টোন শহরে জন্মগ্রহণ করেন। তার পৈতৃক ভূমি বাংলাদেশের সুনামগঞ্জে। ইংল্যান্ডের ব্রেন্টউড বিদ্যালয়ে পড়াশোনা করেছেন রবিন। লেখাপড়ার পাশাপাশি কিশোর অবস্থাতেই ক্লাব ক্রিকেটে অংশগ্রহণ করেন ও সকলের মনোযোগের কেন্দ্রবিন্দুতে পরিণত হন রবিন দাস।

খেলোয়াড়ি জীবন
---------------

ইংলিশ ক্রিকেট দল এসেক্সের হয়ে ইংল্যান্ডের ঘরোয়া ক্রিকেট টি-টোয়েন্টি ব্লাস্টে ২০২০ সালের ২০ সেপ্টেম্বর রবিন দাসের অভিষেক হয়। টি-টোয়েন্টি ব্লাস্ট মূলত ভাইটালিটি ব্লাস্ট নামেও পরিচিত। সাসেক্সের বিপক্ষে ওই ম্যাচে তিনি করেছিলেন করেছিলেন ৭ রান। এছাড়া এসেক্স দ্বিতীয় একাদশের হয়েও খেলার অভিজ্ঞতা আছে তার। রবিন দাসের বড় ভাই জোনাথন জয় দাসও একজন ইংলিশ ক্রিকেটার। ২০২২ সালের ২ জুন নিউজিল্যান্ড বনাম ইংল্যান্ডের লর্ডস টেস্টে অলরাউন্ডার স্টুয়ার্ট ব্রডের বদলী খেলোয়াড় হিসেবে তিনি স্বল্প সময়ের জন্য মাঠে নামার সুযোগ পান। ২০২০ সালের শেষ দিকে বঙ্গবন্ধু টি-টোয়েন্টি টুর্নামেন্টের খেলোয়াড় ড্রাফটে রবিনের নাম ছিল। পরে অবশ্য খেলার সুযোগ পাননি। ২০১৯ সালে এই রবিন এসেক্সের ‘একাডেমি প্লেয়ার অব দ্য ইয়ার’ সম্মান পান।

তথ্যসূত্র
---------

1. 1 2  "লর্ড টেস্টে ইংল্যান্ডের পক্ষে মাঠে নামলেন বাংলাদেশের ছেলে রবিন দাস"। *দৈনিক জনকন্ঠ*। সংগ্রহের তারিখ ২০২২-০৬-০৩।
2. 1 2  "লর্ডসে ফিল্ডিংয়ে বাংলাদেশের রবিন দাস"। *রাইজিংবিডি*। সংগ্রহের তারিখ ২০২২-০৬-০৩।
3. ↑  প্রতিবেদন, নিজস্ব। "ভারতীয় দলে বাঙালি নেই, কিন্তু ইংল্যান্ড দলে আছেন! টেস্টের লর্ডস দেখল তাঁকে"। *www.anandabazar.com*। সংগ্রহের তারিখ ২০২২-০৬-০৩।
4. ↑  ডেস্ক, খেলা। "লর্ডসে ইংল্যান্ড দলে হঠাৎ এক 'বাংলাদেশি'"। *প্রথম কাও*। সংগ্রহের তারিখ ২০২২-০৬-০৩।
**আব্দুল মজিদ তারা মিয়া** (১৯২৫ -১৯৮৮) বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২০ আসনের সংসদ সদস্য ছিলেন।

প্রাথমিক জীবন
-------------

আব্দুল মজিদ তারা মিয়া ১৯২৫ সালে নেত্রকোণায় জন্মগ্রহণ করেন।

রাজনৈতিক জীবন
-------------

আব্দুল মজিদ তারা মিয়া মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন।

মৃত্যু
------

আব্দুল মজিদ তারা মিয়া ১৯৮৮ সালে মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টেম্বর ২০২০।
2. 1 2 3  "নেত্রকোণা জেলা, প্রখ্যাত ব্যক্তিত্ব"। *বাংলাদেশ জাতীয় তথ্য বাতায়ন*। ২৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০২০।
লেফটেন্যান্ট জেনারেল **নিগার জোহর খান** পাকিস্তান সেনাবাহিনীর একজন তিন তারকা জেনারেল ছিলেন। লেফটেন্যান্ট জেনারেল পদে পৌঁছানো পাকিস্তানের সেনাবাহিনীর ইতিহাসে প্রথম নারী তিনি। মেজর জেনারেল পদে পৌঁছানো পাকিস্তানের সেনাবাহিনীর ইতিহাসে তৃতীয় নারী তিনি। তিনি আর্মি মেডিকেল কোরের অন্তর্গত। মেজর জেনারেল শহীদা বাদশাহ এবং শহীদা মালিকও আর্মি মেডিক্যাল কোরের অন্তর্গত ছিলেন।

২০১৫-এ, তিনি পাকিস্তানের সশস্ত্র বাহিনীতে নারীদের সম্মাননা প্রদানের জন্য একটি আন্তঃবাহিনী জনসংযোগের (আইএসপিআর) ভিডিওতে উপস্থিত ছিলেন। সে সময়, তিনি কম্বাইন্ড মিলিটারি হাসপাতাল (সিএমএইচ) রাওয়ালপিন্ডির ডেপুটি কমান্ড্যান্ট ছিলেন। ভিডিওতে তিনি বলেন, "পাকিস্তান আমার দেশ এবং আমি এখানে জন্মগ্রহণ করেছি। আমি এখানে বেড়ে উঠেছি এবং আমি মনে করি বিশ্বের কোনো জায়গায় পাকিস্তানের সাথে কোন মিল নেই, আরও যোগ করেন, সব মুসলিম দেশগুলির কথা ভাবুন, ঐ সমস্ত উন্নয়নশীল দেশগুলির কথা ভাবুন। এটি একমাত্র দেশ যেখানে মহিলা জেনারেল অফিসার রয়েছে। অন্য কোথাও নেই"।

শিক্ষা ও পটভূমি
---------------

সোয়াবি জেলার পাঞ্জির গ্রামের মেয়ে তিনি। তিনি সেনা কর্নেল কাদিরের কন্যা, যিনি ইন্টার-সার্ভিসেস ইন্টেলিজেন্স (আইএসআই)-এ নিয়োজিত ছিলেন। তার বাবা-মা উভয়ের গাড়ি দুর্ঘটনায় মারা যান।

তিনি ১৯৭৮ সালে রাওয়ালপিন্ডি প্রেজেন্টেশন কনভেন্ট গার্লস হাই স্কুল এ তার স্কুলশিক্ষা সম্পূর্ণ করেন। তিনি ১৯৮১ সালে আর্মি মেডিকেল কলেজে যোগ দেন এবং ১৯৮৫ সালে স্নাতক হন। তিনি আর্মি মেডিকেল কলেজের ৫ম এমবিবিএস কোর্সের শিক্ষার্থী এবং একই কলেজে আয়শা কোম্পানির মহিলা কোম্পানি কমান্ডার হিসাবে দায়িত্ব পালন করেন। ২০১০ সালে তিনি কলেজ অফ ফিজিশিয়ানস অ্যান্ড সার্জনস পাকিস্তান-এর সদস্যপদের জন্য পরীক্ষা সম্পন্ন করেন। ২০১২-এ তিনি আর্মড ফোর্সেস পোস্ট গ্রাজুয়েট মেডিক্যাল ইনস্টিটিউটের মাধ্যমে অ্যাডভান্স মেডিকেল অ্যাডমিনিস্ট্রেশন ডিপ্লোমা সম্পন্ন করেন এবং ২০১৫ সালে তিনি একই ইনস্টিটিউট থেকে জনস্বাস্থ্যে মাস্টার্স ডিগ্রী অর্জন করেন।

সামরিক জীবন
-----------

২০১৫-এ, তিনি সম্মিলিত সামরিক হাসপাতাল, রাওয়ালপিন্ডি এর ডেপুটি কমান্ড্যান্ট ছিলেন। ২০১৭ সালের ৯ই ফেব্রুয়ারি জোহর ৩৭ জন ব্রিগেডিয়ারের একজন ছিলেন, যারা মেজর জেনারেল পদে উন্নীত হন। তার পদোন্নতির অনুমোদন সেনাবাহিনীর নির্বাচন বোর্ডের সভায় দেওয়া হয় যেটি সেনাপ্রধান জেনারেল কামার জাভেদ বাজওয়ার সভাপতিত্বে অনুষ্ঠিত হয়। তিনি আর্মি মেডিকেল কলেজ এর ভাইস প্রিন্সিপাল হিসেবে দায়িত্ব পালন করেন। তিনি পাক-আমিরাত সামরিক হাসপাতাল, রাওয়ালপিন্ডির কমান্ড্যান্ট হিসেবেও দায়িত্ব পালন করেছিলেন।

তথ্যসূত্র
---------

1. ↑  The News February 12, 2017
2. ↑  Dawn February 14, 2017
3. ↑  Tribune February 13, 2017